În a doua jumătate a anului 2024, producția internă brută de bovine din UE este de așteptat să se ridice la 12,1 milioane de capete. Aceasta ar însemna o scădere de 1 la sută față de aceeași perioadă a anului 2023, când au fost obținute 12,2 milioane de capete de animale, potrivit recentelor date Eurostat.
Se preconizează că producția de ovine va scădea cu 7%, până la 15,6 milioane de capete, în a doua jumătate a anului 2024, în timp ce producția de capre va scădea cu 9%, până la 2,4 milioane de capete. În ultimul trimestru al anului 2024, producția de porci este de așteptat să scadă cu 1% față de același trimestru din 2023, însumând 57,7 milioane de capete.
Se așteaptă ca Franța să fie lider în producția de bovine în UE
Se estimează că Franța va rămâne cel mai mare producător de carne de vită în a doua jumătate a anului 2024. Se preconizează că va produce 2,7 milioane de capete, devansând Germania (2 milioane), Spaniea (1,3 milioane) și Irlanda (1 milion). Se preconizează că Malta va avea cea mai mică producție (2.000), Cipru (10.000), Luxemburg (32.000) și Croația (41.000). În Bulgaria, prognozele sunt pentru 112.000 de capete.
Producători principali: Spania pentru porci și oi, Grecia pentru capre
Se estimează că Spania va produce 13,6 milioane de capete de porc în al patrulea trimestru al anului 2024. Acest lucru ar face din țară cel mai mare producător de carne de porc din UE, devansând Germania (8,8 milioane de capete) și Danemarca (7,3 milioane de capete). Spre deosebire de aceste state, se așteaptă ca Luxemburg să producă doar 12.000 de porci, Malta 14.000 de capete, iar Slovenia 74.000 de capete.
Dintre țările UE care au raportat date despre ovine, Spania este de așteptat să fie cel mai mare producător în a doua jumătate a anului 2024, cu peste 4,5 milioane de capete, urmată de România (2,6 milioane) și Grecia (2,1 milioane).
Dintre țările UE care cresc capre, se astimează că Grecia, principalul producător din UE, va produce 1 milion de capete în a doua jumătate a anului 2024. Spania este de așteptat să producă 0,5 milioane de capete, înaintea României cu 0,4 milioane de capete, relatează BTA.